Ilesia de San Pedru Nora

San Pedru Nora ye una ilesia perteneciente al prerrománicu asturianu asitiada na marxe drecha del ríu Nora, nel conceyu de Les Regueres. Edificóse nel reináu d'Alfonsu II el Castu. Tien una estructura de tres naves con cubierta de madera que tienen una planta parecida a la de Santullanu anque nun tien cruceru. La cabecera ye de forma rectangular y ta dividía en tres partes. Tien tres capilles abovedaes. En 1936, durante la Guerra Civil Española, quemóse y quedó casi desfecha. 4 años depués Luis Menéndez Pidal restaurola, levantando'l campanariu que tien agora mesmu. Referencies Enllaces esternos Wikimedia Commons acueye conteníu multimedia sobre Ilesia de San Pedru Nora.